Los Cocineros, seitsemän kokkia ja kaksi tarjoilijaa tulivat Espanjasta Suomeen makumatkalle neljän viikon kiertueelle Suomen Savoon. Miltä maistuu lämmin keittoateria aidolla espanjalaisella twistillä joulukuun kaamoksessa? Tämän voi nyt kokea lounaalla Mäntyharjun torilla lauantaina 1.12. klo 11. Mäntyharjun kunta tarjoaa 200 henkilölle maistuvan espanjalaisen keittolounaan mäntyharjulaisista raaka-aineista valmistettuna. Espanjalaisten ravintola-alan ammattilaisten saapuminen Suomeen liittyy valtakunnallisen Matkailudiili –hankkeen, Mood of Finlandin ja Tamora Oy:n tuottamaan palvelukokeiluun saada oikea tekijä oikeaan paikkaan ja oikeaan aikaan. Tämä on ensimmäinen kokeilu. Sen onnistuessa Suomeen saapuu lisää espanjalaisia ravintola- ja matkailualan ammattilaisia vastaamaan alalla vallitsevaan työvoimapulaan. Mood of Finland on jo aloittanut uudet neuvottelut Alicanten alueella. Keittiöalan ammattilaiset viettävät kuukauden Savossa ja tuottavat makunautintoja koko Savon alueella. Matka alkoi Tervosta, Lohimaan keittiöstä. Jatko ei ole sen vähäisempi kuin uuden elämän aloittaminen Suomessa. Espanjan kokit ja tarjoilijat tahtovat näyttää taitojaan ja ottavat vastaan villejäkin ideoita siihen, kuinka he pääsevät tuomaan osaamisensa suomalaisten maisteltaviksi. Matkasta julkaistaan myös oma ruokareseptikirja. Espanjalaisten matkaa Suomen Savossa voi seurata Instagram ja Twitter –kanavissa neljän viikon ajan aina 14.12.2018 asti. INSTAGRAM @CocinerosSuomenSavossa TWITTER @CocinersSAVO Tervetuloa lounaalle Mäntyharjun torille, kuulemaan lisää sekä maistelemaan.
Miltä maistuu lämmin keittoateria aidolla espanjalaisella twistillä joulukuun kaamoksessa?